โบสถ์เซนต์หลุยส์

โบสถ์เซนต์หลุยส์ (อังกฤษ: Saint Louis Church Bangkok) หรือ บางครั้งเรียกว่า วัดเซนต์หลุยส์ เป็นโบสถ์คริสต์นิกายโรมันคาทอลิก ตั้งอยู่บริเวณเดียวกับโรงพยาบาลเซนต์หลุยส์และโรงเรียนเซนต์หลุยส์ศึกษา บนถนนสาทรใต้ แขวงยานนาวา เขตสาทร กรุงเทพมหานคร โบสถ์เซนต์หลุยส์ตั้งชื่อเพื่อถวายเกียรติแด่นักบุญหลุยส์ กษัตริย์แห่งฝรั่งเศส (อังกฤษ: Saint Louis, the King of France) ซึ่งเป็นศาสนนามของพระคุณเจ้าหลุยส์ โชแรง ผู้สร้างโบสถ์เซนต์หลุยส์ในปี ค.ศ. 1958 และเป็นประมุขมิสซังกรุงเทพฯ ในขณะนั้น ลักษณะทางสถาปัตยกรรม บริเวณโถงกลางเป็น Point Arch อันเป็นลักษณะสำคัญหนึ่งของสถาปัตยกรรมยุคโกธิค วัสดุหลักเป็นการก่ออิฐส้ม เป็นสถาปัตยกรรมที่ผสมผสานงานออกแบบสมัยใหม่ เช่น การออกแบบให้มีลักษณะโปร่งและสูง เรียบง่าย บริเวณ Choir มี Sky light อยู่ตรงกลาง เพื่อให้แสงเข้ามาภายในอาคาร บริเวณยอดของอาคาร เป็นหอระฆัง บริการ พิธีมิสซา บริการสถานที่สำหรับจัดงานแต่งงาน ศาลาสวดศพ หลุยส์ มารีย์ ซึ่งมีบริการสวดศพเป็นภาษาไทยและจีน โบสถ์เซนต์หลุยส์ได้รับความนิยมสำหรับพิธีแต่งงานในกรุงเทพ โดยบทความของ Centerwedding อธิบายถึงความหมายและแรงบันดาลใจของพิธีแต่งงานในโบสถ์ ระเบียงภาพ อ้างอิง